Esimesed Rail Baltica projekteerimishanked kuulutati välja - Ehitusuudised
Kolme Balti riigi ühisettevõte RB Rail kuulutas välja esimesed Eesti ja Leedu raudteeliini põhi- ja tööprojekti koostamise hanked, mille teostamisega liigutakse Rail Baltica projekti detailsema projekteerimise faasi. Välja kuulutati hanked „Rail Baltica Pärnu-Rapla lõigu raudtee projekteerimine ning ehitusaegse autorijärelevalve teostamine“ ning „Rail Baltica Kaunas-Ramygala lõigu raudtee projekteerimine ning ehitusaegse autorijärelevalve teostamine“.
Konkursid koosnevad kahest järgmisest etapist: kandidaatide valimine, kes kutsutakse esitama ettepanekut konkursi teise etappi ja ettepanekut esitama kutsutud kandidaatide ettepanekute hindamine ning lepingu sõlmimise õiguse andmine. Üksikasjalik teave hangitavate teenuste ulatuse kohta antakse konkursi esimesesse etappi kvalifitseerunud kandidaatidele.
URL: http://www.ehitusuudised.ee/uudised/2018/01/09/esimesed-rail-baltica-projekteerimishanked-kuulutati-valja